OpenLLM-France/wikimedia huggingface dataset:
# Volta a Astúries 2015

La Volta a Astúries 2015, cinquanta-vuitena edició de la Volta a Astúries, es va disputar entre el 2 i el 3 de maig de 2015 sobre un recorregut de 319,6 km repartits entre dues etapes. La cursa formava part del calendari de l'UCI Europa Tour 2015, amb una categoria 2.1 i es va tornar a disputar després que el 2014 no es pogués disputar per problemes financers.
El vencedor final fou l'espanyol Igor Antón (Movistar Team), amb 12" d'avantatge sobre Amets Txurruka (Caja Rural-Seguros RGA), vencedor el 2013, i 25" sobre el seu company d'equip Jesús Herrada, que alhora guanyà la classificació per punts. El colombià Rodolfo Torres (Colombia) guanyà la muntanya i el Caja Rural-Seguros RGA fou el millor equip.

## Equips

L'organització convidà a prendre part en la cursa a un equip World Tour, dos equips continentals professionals i vuit equips continentals:
* equips World Tour: Movistar Team
* equips continentals professionals: Caja Rural-Seguros RGA, Colombia
* equips continentals: Burgos BH, Inteja-MMR, Louletano-Ray Just Energy, Skydive Dubai, Murias Taldea, Lokosphinx, Rádio Popular-Boavista, W52-Quinta da Lixa

## Etapes

| Etapa | Data | Recorregut | Km | Vencedor d'etapa | Líder de la general | Ref. |
| 1a | 2 de maig | Oviedo – Ḷḷena | 143,6 | Igor Antón (ESP) | Igor Antón (ESP) | |
| 2a | 3 de maig | Soto Ribera – Oviedo | 176,0 | Jesús Herrada (ESP) | Igor Antón (ESP) | |

## Classificació final

| | Ciclista | Equip | Temps |
| 1 | Igor Antón (ESP) | Movistar Team | 8h 51' 56" |
| 2 | Amets Txurruka (ESP) | Caja Rural-Seguros RGA | + 12" |
| 3 | Jesús Herrada (ESP) | Movistar Team | + 25" |
| 4 | Marcos García Fernández (ESP) | Louletano–Ray Just Energy | + 1' 11" |
| 5 | Garikoitz Bravo (ESP) | Murias Taldea | + 1' 15" |
| 6 | Evgeny Shalunov (RUS) | Lokosphinx | + 1' 05" |
| 7 | Rodolfo Torres (COL) | Colombia | + 1' 43" |
| 8 | Alberto Gallego (ESP) | Rádio Popular-Boavista | + 1' 21" |
| 9 | Javier Moreno (ESP) | Movistar Team | + 2' 48" |
| 10 | Omar Fraile (ESP) | Caja Rural-Seguros RGA | + 4' 01" |

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació de les metes volants | Classificació per equips |
| 1 | Igor Antón | Igor Antón | Igor Antón | Rodolfo Torres | Raúl Alarcón | Caja Rural-Seguros RGA |
| 2 | Jesús Herrada | Igor Antón | Jesús Herrada | Rodolfo Torres | Arkimedes Arguelyes | Caja Rural-Seguros RGA |
| Final | Final | Igor Antón | Jesús Herrada | Rodolfo Torres | Arkimedes Arguelyes | Caja Rural-Seguros RGA |

## Referències

* ↑ EFE «Suspendida la Vuelta Ciclista a Asturias por falta de financiación». El Mundo Deportivo. EFE, 30-04-2014 [Consulta: 30 abril 2014].
* ↑ EFE «Etapa y liderato para Antón en Asturias». El Mundo Deportivo. EFE, 02-05-2015 [Consulta: 5 maig 2015].
* ↑ EFE «Igor Antón gana la Vuelta a Asturias». El Mundo Deportivo. EFE, 03-05-2015 [Consulta: 5 maig 2015].

## Enllaços externs

* (castellà) Web oficial
# Mas Galceran (Sant Miquel de Fluvià)

El Mas Galceran és un mas situat al municipi de Sant Miquel de Fluvià, a la comarca catalana de l'Alt Empordà.
# Casa del Contramestre de Fornells

La Casa del Contramestre de la localitat menorquina de Fornells és una antiga estació de salvament de nàufrags que actualment és la seu de l'estació nàutica i punt d'informació turística de Fornells.
Està situada al Carrer del Governador, molt prop de l'església parroquial de Sant Antoni Abat. És un edifici d'una sola planta en forma de creu grega i que va ser construït a principis del segle xx.

## Cartografia

Full n.º 618 de la sèrie MTN50 del Insititut Geogràfic Nacional.

## Referències

* ↑ «Fornells». Ajuntament des Mercadal. [Consulta: 6 maig 2024].
* ↑ «Casa del Contramestre Fornells» (en català). [Consulta: 6 maig 2024].
* ↑ Geográfica, Organismo Autónomo Centro Nacional de Información. «Centro de Descargas del CNIG (IGN)» (en castellà). [Consulta: 6 maig 2024].
# Judah Folkman

Judah Folkman (Cleveland, EUA 1933) és un biòleg, oncòleg i professor universitari estatunidenc.

## Biografia

Nascut a la ciutat de Cleveland, a l'estat nord-americà d'Ohio, el 1933 va llicenciar-se en medicina per la Universitat Harvard el 1957.
Inicià els seus estudis de recerca quirúrgica i mèdica al voltant de l'angiogènesis, procés pel qual els tumors formen un sistema vascular propi que els permet la seva nutrició i desenvolupament posterior, una de les teories més rellevants actualment en la lluita contra el càncer. En les seves investigacions Folkman va descobrir que l'agniogènesis dels tumors pot ser bloquejada i deixar-la en letargia de manera indefinida gràcies a la combinació de les proteïnes necessàries.
Actualment el doctor Folkman dirigeix el departament d'investigació quirúrgica del Children's Hospital de Boston i és professor de Biologia Cel·lular en la Universitat Harvard.
L'any 2004 fou guardonat amb el Premi Príncep d'Astúries d'Investigació Científica i Tècnica, juntament amb Tony Hunter, Joan Massagué Solé, Bert Vogelstein i Robert Weinberg, pels seus estudis del sistema vascular que desenvolupen els tumors, una de les principals bases per al tractament en oncologia.

## Enllaços externs

* (castellà) Fundació Príncep d'Astúries, Príncep d'Astúries d'Investigació Científica i Tècnica 2004 Arxivat 2010-05-05 a Wayback Machine.
# Bufo fluviaticus

Bufo fluviaticus és una espècie d'amfibi que viu a la República Dominicana.
Està amenaçada d'extinció per la pèrdua del seu hàbitat natural.

## Referències

* Hedges et al (2004). Bufo fluviaticus. Llista Vermella de la UICN, Unió Internacional per a la Conservació de la Natura, 2006. Consultat el 14 d'abril del 2008 (en anglès).
# Manuel Muñoz Navas

Manuel Muñoz Navas, conegut com a Manolo, (Barcelona, 5 de setembre de 1962) és un exfutbolista català de la dècada de 1980.

## Trajectòria

Es formà al futbol base del FC Barcelona, arribant a jugar al Barcelona Atlètic. Durant aquests anys al filial blaugrana, arribà a disputar diversos partits oficials amb el primer equip. Jugà un partit de Copa de la UEFA la temporada 1980-81 i diversos de Copa de la Lliga els anys 1984 i 1986. Posteriorment jugà dues temporades al Granada CF, una al RCD Mallorca i dues més a la UE Figueres, totes elles a Segona Divisió. Acabà la seva carrera al FC Santboià. Fou internacional amb Espanya en categories inferiors, essent campió d'Europa sots 18 l'any 1981.

## Referències

* 1 2 3 4 5 6 7 8 9 10 11 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Volta a Astúries 2018

La Volta a Astúries 2018, 61a edició de la Volta a Astúries, es va disputar entre el 27 i el 29 d'abril sobre un recorregut de 467 km repartits entre tres etapes. La cursa formava part del calendari de l'UCI Europa Tour 2018, amb una categoria 2.1.
El vencedor final fou l'equatorià Richard Carapaz (Movistar Team), vencedor també d'una etapa. L'acompanyaren al podi Jonathan Klever Caicedo (Medellín) i Ricardo Mestre (W52-FC Porto).

## Equips participants

En aquesta edició hi prendran part 16 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 27 de abr | Uviéu – La Pola | etapa accidentada | 177 | Dmitri Strakhov | Dmitri Strakhov |
| 2a etapa | 28 de abr | Soto Ribera – Alto del Acebo | etapa de muntanya | 171 | Richard Carapaz Montenegro | Richard Carapaz Montenegro |
| 3a etapa | 29 de abr | Cangas del Narcea – Uviéu | etapa accidentada | 119 | Ricardo Mestre Correira | Richard Carapaz Montenegro |

### Etapa 3
## Classificació final

Font: ProCyclingStats :

## Referències

* ↑ «El ecuatoriano del Movistar, Richard Carapaz, gana la Vuelta a Asturias». El Mundo Deportivo, 29-04-2018 [Consulta: 29 abril 2018].

## Enllaços externs

* (castellà) Web oficial
# Museu Nacional d'Història de Romania

El Museu Nacional d'Història de Romania (en romanès: Muzeul Național de Istorie a României) és un museu situat a la Calea Victoriei de Bucarest, Romania, que conté artefactes històrics romanesos des de la prehistòria fins als temps moderns.
El museu es troba dins de l’antic palau de serveis postals, que també alberga un museu filatèlic. Amb una superfície de més de 8.000 metres quadrats, el museu té aprox. 60 valuoses sales d'exposicions. Les mostres permanents inclouen un guix de tota la columna de Trajà, les joies de la corona romaneses i el tresor de Pietroasele.
L'edifici va ser autoritzat, el 1892, i l'arquitecte Alexandru Săvulescu va ser enviat amb l'inspector postal, Ernest Sturza, per recórrer diverses instal·lacions postals d'Europa per al disseny. Els esbossos finals van ser influenciats principalment per les instal·lacions postals de Ginebra. Construït en un estil eclèctic, és rectangular amb un gran porxo sobre un soterrani alt i tres plantes superiors. La façana de pedra presenta un pòrtic sostingut per 10 columnes dòriques i una plataforma que consta de 12 graons que abasten la longitud de l'edifici. Hi ha molts detalls decoratius escultòrics al·legòrics.
A 2012, el museu està en procés de restauració i només està parcialment obert. Sota l'edifici es va descobrir un jaciment arqueològic baixmedieval.

## Galeria

* La vista principal de l'edifici
* Arcades
* Vista frontal
* Columna de Trajà: exposició permanent
* Columna trajana
* Un retrat d'Elisabeth de Wied al museu
* El sarcòfag de la princesa Bălașa Cantacuzino
* Corona d'acer de Romania
* El casc daurat de Coţofeneşti, un casc geto-daci de la primera meitat del segle iv aC.
* Diversos objectes associats al Setge de Plevna
* Polsera dacia
* Vestuari
* Exposició de rellotges

## Referències

* ↑ Muzee şi Colecţii din România
* ↑ (en romanian) , 06-02-2015. Arxivat 28 de maig 2015 a Wayback Machine. «Còpia arxivada». Arxivat de l'original el 2015-05-28. [Consulta: 28 maig 2021].
* ↑ Despre Muzeul Naţional de Istorie a României

## Enllaços externs

* Pàgina web oficial
* Associació d'Amics (romanès / anglès / francès)
# Mas Gassol

El Mas Gassol és una masia del municipi d'Alcover (Alt Camp) protegida com a Bé Cultural d'Interès Local.
Dona nom a una entitat de població que l'any 2005 tenia 13 habitants. Es troba al nord del nucli urbà d'Alcover, i s'hi accedeix des de la carretera C-14. L'ajuntament d'Alcover i altres fonts la consideren una urbanització.

## Descripció

El Mas Gassol està situat en un turó, envoltat d'un petit jardí abandonat. És un conjunt d'edificacions entorn d'un nucli central primitiu de planta rectangular format per planta baixa, pis, golfes i coberta de teula a dues vessants, en sentit longitudinal. La façana és simètrica. A la planta baixa hi ha, centrada, la porta principal rectangular i una finestra quadrada a cada costat. Al primer pis hi ha un balcó centrat i una finestra rectangular a cada constat. Les golfes estan formades per un conjunt de sis finestrals d'arc de mig punt al centre i dues petites finestres d'arc rebaixat a ambdós costats. És remarcable l'escut heràldic que apareix damunt la llinda de la porta central, on hi ha una estrella de set puntes dues feixes ondulades i un altre element (actualment, el dibuix gairebé no és visible). El material és el paredat, arrebossat i pintat.

## Història

El Mas Gassol apareix documentat per primera vegada el 1682. Els propietaris, els Gassol, eren una de les famílies més importants d'Alcover. Tenien diverses possessions i drets de senyoria, i una casa al nucli urbà de la vila. La família Gassol va col·laborar en les despeses per a la construcció del retaule de l'església Nova d'Alcover. En l'actualitat, tant la masia com les terres de la finca es troben en venda per formar una urbanització residencial: "Urbanització Mas Gassol".

## Referències

* ↑ «Ajuntament d'Alcover. Urbanitzacions i nuclis agregats». Arxivat de l'original el 2011-09-04. [Consulta: 29 juliol 2008].
* ↑ «Mas Gassol». Gran Enciclopèdia Catalana. Barcelona: Grup Enciclopèdia Catalana.
* 1 2 «Mas Gassol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].

## Enllaços externs

* «Mas Gassol». Mapa de recursos culturals. Diputació de Tarragona.
# Casa del Doctor Caycedo

La Casa del Doctor Caycedo és un edifici del municipi de Sant Just Desvern (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És una casa unifamiliar aïllada de planta baixa i pis, acabada amb tres nivells de cobertes inclinades de teula amb careners irregulars. Es pot incloure dins del moviment noucentista. Va ser restaurada. Segons el cadastre es construí el 1910. Estilísticament sembla posterior, ben bé de la dècada dels anys vint del segle xx.

## Referències

* 1 2 «Casa del Doctor Caycedo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# Judacot

Judacot (segle IX - segle IX) és un missatger enviat l'any 876-877 a la cort de l'emperador Carles el Calb. És el primer jueu d'origen català del qual es té constància en la història.
L'emperador va enviar un reconeixement a la comunitat barcelonina, en gratitud per l'acompliment d'aquest missatger, fet que testifica la bona relació que tenia el monarca amb les comunitats jueves dels seus dominis.

## Referències

* ↑ «Judacot». Gran Enciclopèdia Catalana. Barcelona: Grup Enciclopèdia Catalana.
# Topologia cofinita

En matemàtiques, la topologia dels complementaris finits o topologia cofinita sobre un conjunt $X$ és la topologia definida per
    ${\mathcal {T}}_{cof}=\{A\subseteq X:X\setminus A{\text{ és finit ó }}A=\emptyset \}$
És a dir, un subconjunt $A$ de $X$ és obert si el seu complementari és un conjunt finit.

## Propietats

Algunes propietats de la topologia cofinita sobre un conjunt $X$:
* Si $X$ és finit, la topologia cofinita és la topologia discreta. En aquest cas, un subconjunt $A\subseteq X$ és obert si, i només si, és tancat.
* La topologia cofinita sobre $X=\mathbb {R}$ és menys fina que la topologia estàndard.
* Un subconjunt $A\subseteq X$ és tancat si, i només si, $A=X$, $A=\emptyset$ ó $A$ és finit.
* Si $x\in U\subseteq X$, llavors $U$ és un entorn de $x$ si, i només si, $X\setminus U$ és finit.
* Tot espai $X$ amb la topologia cofinita és T$_1$ i, per tant, T$_0$.
* Si $X$ és infinit, llavors no és de Hausdorff. Com a conseqüència, tampoc és T₃.
* Tot espai $X$ amb la topologia cofinita és compacte i, per tant, també és de Lindelöf.

## Vegeu també

* Espai de Hausdorff

## Bibliografia

* Steen, Lynn Arthur; Seebach, J. Arthur Jr.. Counterexamples in Topology. Dover reimpressió de 1978. Berlin, New York: Springer-Verlag, 1978. ISBN 978-0-486-68735-3.

## Referències

* ↑ Sapiña, R. «Topologia cofinita» (en castellà). Problemas y Ecuaciones. ISSN: 2659-9899 [Consulta: 13 octubre 2019].
# Bufo dhufarensis

Bufo dhufarensis és una espècie d'amfibi que viu a Oman, Aràbia Saudita, els Emirats Àrabs Units i el Iemen.

## Referències

* Stöck, M., Papenfuss, T., Gardner, A., Anderson, S. & Kuzmin, S. 2004. Bufo dhufarensis. Llista Vermella d'Espècies Amenaçades de la UICN 2006. Consulta: 14 abril 2008.
# Manuel Muñoz Ramírez

Manuel Muñoz Ramírez, més conegut com a Manolito, és un exfutbolista andalús. Va nàixer a Chiclana de la Frontera el 25 de febrer de 1961. Ocupava la posició de migcampista.

## Trajectòria

Sorgeix del planter del Cadis CF. Consolidat al primer equip a partir de 1979, va ser un dels jugadors clàssics del quadre gadità durant la dècada dels 80. Va disputar 158 partits i va marcar set gols amb el Cádiz a primera divisió, categoria en la qual debuta a la campanya 81/82.
Després de disputar només 10 partits, el migcampista deixa el Cadis CF en finalitzar la temporada 90/91. Posteriorment milita al CD San Fernando i al Chiclana CF.

## Enllaços externs

* Fitxa del jugador
# Wilhelmramsayita

La wilhelmramsayita és un mineral de la classe dels sulfurs. Va ser anomenada en honor de Wilhelm Ramsay (1865-1928), geòleg, mineralogista i petròleg finlandès que va completar el primer estudi detallat del complex alcalí Jibiny-Lovozero.

## Característiques

La wilhelmramsayita és un sulfur de fórmula química Cu₃FeS₃·2H₂O. Cristal·litza en el sistema ortoròmbic. La seva duresa a l'escala de Mohs és 2,5.
Segons la classificació de Nickel-Strunz, la wilhelmramsayita pertany a «02.FD - Sulfurs d'arsènic amb O, OH, H2O» juntament amb els següents minerals: quermesita, viaeneïta, erdita, coyoteïta, haapalaïta, val·leriïta, yushkinita, tochilinita, vyalsovita i bazhenovita.

## Jaciments

La wilhelmramsayita va ser descoberta al mont Koashva, situat al massís de Khibini, a la Península de Kola (óblast de Múrmansk, Districte Federal del Nord-oest, Rússia). Es tracta de l'únic indret on ha estat trobada aquesta espècie mineral.

## Referències

* 1 2 «Wilhelmramsayite» (en anglès). Mindat. [Consulta: 7 novembre 2015].
# Museu Nacional d'Història Natural

«Museu Nacional d'Història Natural» té aquests significats:
* Museu Nacional d'Història Natural (França), fundat el 1635 sota el nom de Jardí Reial de les Plantes Medicinals;
* Museu Nacional d'Història Natural de Xile, fundat el 1830;
* Museu Nacional d'Història Natural (Luxemburg), fundat el 1850;
* Museu Nacional d'Història Natural (Estats Units), fundat el 1910;
* Museu Nacional d'Història Natural d'Angola, fundat el 1938.
# Mas Garreta

El Mas Garreta és un mas situat al municipi de Veciana a la comarca de l'Anoia inclòs en l'Inventari del Patrimoni Arquitectònic de Catalunya.

## Descripció

Gran casal de planta rectangular i coberta de dos aiguavessos amb edificacions de maçoneria. S'ha cobert un nou portal dividint la casa en dos habitatges. Destaquen els brancals de pedra de les obertures. Agrupades a l'entorn de l'era.

## Referències

* ↑ «Mas Garrerta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 setembre 2016].
# Casal d'Avis (Santa Perpètua de Mogoda)

Casal d'Avis és una obra de Santa Perpètua de Mogoda (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Edifici aïllat de planta de creu grega a la qual es van adossar diferents cossos, una torre i un porxo. Té coberta a doble vessant a la torre i al cos central i a tres vessants, als braços de la creu. Consta de planta baixa i un pis, diferenciat per l'esgrafiat i la major intensitat de color (rosa). S'accedeix per un pòrtic i està fet de pedra vista i arrebossat, tot pintat.
A l'interior del recinte, al costat d'aquest edifici però independent, hi ha una construcció de planta rectangular que té funció de garatge. Està rematat amb un ràfec decorat amb un frontó i una balustrada i tot ell, segueix la mateixa ornamentació que l'edifici principal.

## Referències

* 1 2 «Casal d'Avis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# Johannes Christiaan Schotel

Johannes Christiaan Schotel (Dordrecht, 1787 – 1838) fou un pintor del segle xix de l'Holanda Septentrional conegut per les seves pintures marines.

## Biografia

Segons el Rijksbureau voor Kunsthistorische Documentatie fou alumne d'Adriaan Meulemans, Martinus Schouman, Abraham Van Strij, i Jacob Van Strij. Fou membre de la societat d'artistes de Dordrecht Pictura i pare de Petrus Johannes Schotel.

## Referències

* 1 2 Johannes Schotel a l'RKD

## Enllaços externs

             A Wikimedia Commons hi ha contingut multimèdia relatiu a: Johannes Christiaan Schotel
* Johannes Schotel a artnet
* «Johannes Christiaan Schotel». Biografisch Portaal.
# Bufo fastidiosus

Bufo fastidiosus és una espècie d'amfibi que viu a Panamà i Costa Rica.
Està amenaçada d'extinció per la pèrdua del seu hàbitat natural.

## Referències

* Bolaños et al (2004). Bufo fastidiosus. Llista Vermella de la UICN, Unió Internacional per a la Conservació de la Natura, 2006. Consultat el 14 d'abril del 2008 (en anglès).
# Macilhargues

Macilhargues (en francès Marsillargues) és un municipi occità del Llenguadoc, situat al departament de l'Erau i a la regió d'Occitània.

## Vegeu també

* Vidorle

## Referències

* ↑ Topònims occitans de l'Erau
# Moradabad

Moradabad (hindi मुरादाबाद urdú مراداباد) és una ciutat i corporació municipal de l'Índia, capital del districte de Moradabad a l'estat d'Uttar Pradesh a 167 km de la capital Delhi a la riba del Ramganga, afluent del Ganges. La població al cens del 2001 era de 641.240 habitants (1872: 62.417 habitants; 1881: 69.352; 1891: 72.921; 1901: 75.128 habitants). És el principal centre on es fabriquen i exporten objectes de mà. La principal mesquita històrica és la Jama Masjid construïda el 1631 per Rustam Khan, i prop hi ha l'antiga fortalesa construïda pel mateix governador.

## Història

Fou fundada per Rustam Khan, governador de Katehr (després Rohilkhand) per Shah Jahan vers 1625, a la que va donar el nom per Murad Bakhsh, un dels prínceps imperials (fill de Shah Jahan) després assassinat per Aurangzeb. Va substituir a Sambhal que fins aleshores fou la principal ciutat de la regió i seu del governador local. Vers 1724 va passar a mans del subadar del Dècan (nizam d'Hyderabad) però por pocs anys, passant abans del 1740 a mans del cap rohilla Ali Muhammad. El 1774 va passar a Oudh que el 1801 la va cedir als britànics. Fou atacada el 1805 pel cap pindari Amir Khan però rebutjat pel col·lector Leycester. El 1857 va caure en mans dels rebels però fou recuperada l'abril del 1858. La municipalitat es va formar el 1863.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mark Webb

Mark Webb (també anomenat Webby) és un rider professional de BMX d'origen anglès. Mark va néixer el 14 d'abril de 1986 a Gran Bretanya, i actualment resideix a Southsea en aquest mateix país. Amb 26 anys té una alçada de 5,6" i un pes de 148 lbs (mesures anglosaxones).
El 1998 Mark Webb va participar per primera vegada en una competició de BMX, com a participant. Sis anys més tard, el 2004, va iniciar-se en les competicions com a competidor oficial. Lamentablement l'any 2006 fent un frontflip se li va escapar la bici i aquesta li va caure a sobre provocant-li diversos trencaments als ossos de l'esquena aquesta lesió el va deixar molt de temps sense poder competir, però, finalment l'any 2007, i després d'una llarga recuperació va poder tornar a competir oficialment com a rider
Mark aconsegueix trucs molt complexos, mitjançant uns moviments molt tècnics, desenvolupats i difícils. Webbie és increïblement fort en un ambient de mini-rampa, i de park. És molt conegut per la gran quantitat de trucs complexos que aconsegueix, com el 360 decade, o el gran nombre de rotacions que desenvolupa, com el 900 al quarter-pipe o el 720 turndown o tailwhip. Un altre aspecte a destacar de Mark és la resistència i la força que té a l'hora de realitzar trucs de molt equilibri, com els tail-taps i els nombrosos grinds, com l'icepick.

## Referències

* ↑ Mark Webb a rideuk
* ↑ Mark Webb Total BMX a Youtube